Jakob Eich

**Jakob Eich** O.S.F.S. (født 7. mars 1888 i Ensheim i  Saarpfalz i kongedømmet Bayern i keiserdømmet Tyskland; død 4. februar 1947 i Keetmanshoop i Sørvest-Afrika) var en katolsk prelat, salesiansk oblatpater, fra april 1942 koadjutorbiskop til den apostoliske vikar av Groß-Namaland i Sørvest-Afrika, med sete i Keetmanshoop, fra november 1942 til sin død i 1947 apostolisk vikar der.
## Liv og virke
### Bakgrunn
Jakob Eich ble født 7. mars 1888 i Ensheim i Saarpfalz i kongedømmet Bayern - i Speyer bispedømme. (Byen er senere blitt adskilt fra Pfalz og ble tilhørende, som en distrikt i Saarbrücken, forbundslandet Saarland. Det tilhører imidlertid fortsatt Speyer bispedømme.)

### Prest
Eich sluttet seg til *Oblatordenen av St. Frans av Sales* og studerte først i Østerrike og deretter i USA. Han var novise under pater Jakob Isenring i Wilmington i Delaware, og ble ordinert til prest den 16. mai 1914.

Han ble deretter sendt som misjonær til Tysk Sørvest-Afrika. Blant andre arbeidet følgende der også de salesianske oblater. Hans medbror pater Josef Klemann, var der siden 1912 og hadde vært apostolisk vikar i Stor-Namaland med sete i Keetmanshoop siden 1930. Biskop Klemann grunnla en rekke misjonsstasjoner, var i stand til å øke antall misjonærer i vikariatet betydelig og også tilkalle søstre til tjeneste i landet, blant andre fra den nye kongregasjonen «Hiltrup misjonssøstre av Jesu Hellige Hjerte». Hans spesielle omsorg var stasjonenes økonomi, som han søkte å forbedre ved å kjøpe gårder. Pater Jakob Eich var nær samarbeidspartner av sin landsmann Josef Klemann. 

På grunn av biskop Klemanns dårlige helse utnevnte paven ham til slutt til koadjutorbiskop i administrasjonen av det apostoliske vikariat.

### Koadjutor av Groß-Namaland
Den 21. april 1942 ble Jakob Eich utnevnt til titulærbiskop av *Cynopolis i Egypt* og koadjutor av Groß-Namaland. Han ble ordinert til biskop den 29. juni 1942 av den apostoliske delegat til Sør-Afrika, erkebiskop Bernard (Giordano) Gijlswijk O.P. Medkonsekrerende var biskop Josef Klemann av Groß-Namaland og den apostoliske vikar av Keimoes, biskop Heinrich Joseph Thünemann O.S.F.S. 

Av helsemessige årsaker ga Josef Klemann snart opp stillingen som leder av vikariatet. Pave Pius XII utnevnte derfor Jakob Eich den 10. november 1942 til apostolisk vikar av Groß-Namaland. Han begynte å planlegge og samle inn donasjoner til byggingen av en katedral, ettersom Keetmanshoop var eneste bispeby i det sørlige Afrika som ikke hadde en katedral. Hans etterfølger Franz Xaver Esser O.S.F.S. kunne legge grunnsteinen til *St. Stanislaus*-katedralen i 1954.

Biskop Eich døde den 4. februar 1947, etter å ha vært overhyrde i litt over fire år. Biskopen ble gravlagt i sin bispeby.

Under hans bror og etterfølger, den tyske biskopen Franz Xaver Esser, ble det apostoliske vikariat av Stor-Namaland omdøpt til det apostoliske vikariat Keetmanshoop i 1949, og i 1994 ble det elevert til  bispedømme - Keetmanshoop.

Biskop Jakob Eich er oppført i *Necrologium Spirense*, oversikten over avdøde prester i hans hjembispedømme Speyer. I hans fødested Ensheim er «Bischof-Eich-Straße» oppkalt etter ham.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio, O.P.  (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum C.SS.R. (1854-1932)
* Erkebiskop Bernhard Adriaan Gijlswijk O.P. (1880-1944) *1922
* Biskop *Jakob Eich* (1888-1947) *1942

## Referanser